ผู้ตรวจสำนักนายกฯ ติดตามนโยบายเร่งด่วนของรัฐบาลที่ จ.สมุทรปราการ
ผู้ตรวจสำนักนายกฯ ติดตามนโยบายเร่งด่วนของรัฐบาลที่ จ.สมุทรปราการ 
ผู้ตรวจราชการสำนักนายกรัฐมนตรี ตรวจติดตามการดำเนินงานตามนโยบายเร่งด่วนของรัฐบาล ตามแผนตรวจราชการแบบบูรณาการที่จังหวัดสมุทรปราการ
นายจิรายุ นันท์ธราธร ผู้ตรวจราชการสำนักนายกรัฐมนตรี เขต 3 และคณะฯ เดินทางไปตรวจติดตามการดำเนินงานตามนโยบายเร่งด่วนของรัฐบาลและการดำเนินงานตามแผนพัฒนาจังหวัด ตามแผนตรวจราชการแบบบูรณาการ ประจำปีงบประมาณ พ.ศ.2561 ที่จังหวัดสมุทรปราการ เพื่อรับทราบความก้าวหน้าและอุปสรรคในการดำเนินงาน โดยมีหน่วยงานที่เกี่ยวข้องร่วมให้ข้อมูล 
ภายหลังจากร่วมประชุมกับหน่วยงานที่เกี่ยวข้องแล้ว ผู้ตรวจราชการสำนักนายกรัฐมนตรี พร้อมคณะฯ ได้ลงพื้นที่ ตรวจติดตามโครงการส่งเสริมการผลิตและแปรรูปสินค้าเกษตรปลอดภัยและได้มาตรฐานด้านพืช กิจกรรมส่งเสริมการผลิตมะม่วงน้ำดอกไม่สมุทรปราการคุณภาพเชิงการค้า โดยเป็นโครงการเพื่อสนองพระราชดำริโครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี จังหวัดสมุทรปราการ (อพ.สธ.สป.) และสร้างมูลค่าเพิ่มสินค้าเกษตรโดยการผลิตสินค้าเกษตรปลอดภัยได้มาตรฐาน ซึ่งจะช่วยให้เกษตรกรมีรายได้เพิ่มขึ้น 
จากนั้นได้เดินทางไปตรวจติดตามโครงการพัฒนาอุตสาหกรรมเทคโนโลยีชั้นสูงและอุตสาหกรรมแห่งอนาคตในพื้นที่ระเศรษฐกิจภาคตะวันออก กิจกรรมปรับปรุงทางหลวงหมายเลข 3344 ตอน อุดมสุข-สมุทรปราการ โดยเป็นโครงการพัฒนาโครงสร้างพื้นฐานรองรับภาคอุตสาหกรรม ซึ่งจะช่วยให้การเดินทาง การขนส่งสินค้า ทำได้สะดวกรวดเร็วมากยิ่งขึ้น สร้างคุณภาพชีวิตที่ดีให้กับประชาชน